**Eesti keel I klass**

**Õpitulemused I klassi lõpuks**

**Suuline keelekasutus (kuulamine, kõnelemine)**

õpilane

* eristab häälikuid ja täishääliku pikkusi;
* toimib õpetaja ja kaaslase suulise juhendi järgi;
* kuulab õpetaja ja kaaslase esituses lühikest eakohast teksti;
* mõistab kuuldud lause või jutu sisu;
* oskab nimetada sõnale lähedase või vastandtähendusega sõnu;
* oskab paluda, küsida, tänada ja vabandada;
* jutustab suunavate küsimuste toel kuuldust, nähtust ja loetust;
* koostab õpetaja abiga pildiseeria või küsimuste toel suulise jutu;
* esitab luuletust peast.

**Lugemine**

õpilane

* loeb õpitud teksti enam-vähem ladusalt;
* mõistab häälega või endamisi lugedes loetu sisu;
* vastab teksti kohta käivatele küsimustele, mille vastused on palas otsesõnu öeldud;
* mõtleb jutule alguse või lõpu;
* on lugenud mõnda lasteraamatut, nimetab nende pealkirja ja autoreid;
* annab loetule hinnangu (lõbus, tõsine, igav …).

**Kirjutamine**

õpilane

* kasutab õigeid kirjutamisvõtteid, teab, kuidas väikesi ja suuri kirjatähti; kirjutatakse ning sõnas õigesti seostatakse.
* kirjutab tahvlilt ära;
* täidab tahvlinäidise järgi õpetaja abiga õpilaspäevikut;
* paigutab näidise järgi tööd vihikulehele;
* varustab töö kuupäevaga.
* koostab näidise järgi kutse;
* eristab häälikut, tähte, täis- ja kaashäälikut, sõna, lauset;
* kirjutab omasõnade algusesse *k, p, t*;
* kirjutab õigesti lühemaid sõnu ja lauseid;
* teab, et lause lõpeb punktiga;
* teab, et lause alguses, inimeste, loomade ja oma kodukoha nimes kasutatakse suurt algustähte;
* kirjutab õigesti oma nime.

**Hindamine**

I klassis hindeid ei panda. Õpilased saavad suulist ja kirjalikku tagasisidet. Suuliselt innustab õpetaja õpilasi igas tunnis, vahetunnis ja kooli üritustel. Kirjalikku tagasisidet saab lapsevanem Stuudiumi kaudu ja laste töödele kirjutatuna. Kokkuvõtvad hinnangud saavad õpilased kaks korda aastas (jõuluks ja kooliaasta lõpus). Hindamise eesmärk on õpilasi innustada ja julgustada. Õpetaja märkab õpilaste edusamme ja tunnustab nende püüdlusi. Õpime ja kasvame koos ning toetame üksteist.